open-index/open-wikipedia-markdown huggingface dataset:
Surnud 6. septembril

*Siin loetletakse [[6. september|6. septembril]] surnud tuntud isikuid.*

*1581 – Guillaume Postel, prantsuse keeleteadlane, astronoom, kabalist ja diplomaat
*1683 – Jean-Baptiste Colbert, prantsuse majandustegelane
*1907 – Sully Prudhomme, prantsuse luuletaja ja esseist
*1916 – Jakob Kõrv, eesti ajakirjanik ja kirjamees
*1942 – Laos Koort, Eesti sõjaväelane
* 1942 – Hans Kubu, eesti vaimulik ja haridustegelane
*1943 – Alfred Sällik, eesti ajakirjanik ja laulja
*1946 – Lucina Hagman, Soome poliitik ja pedagoog
*1948 – Ignacy Pieńkowski, poola kunstnik
*1950 – Olaf Stapledon, inglise filosoof ja kirjanik
*1956 – Witold Hurewicz, poola matemaatik
*1959 – Kay Kendall, inglise näitlejanna ja laulja
*1962 – Hanns Eisler, austria helilooja
*1966 – Hendrik Verwoerd, Lõuna-Aafrika poliitik
*1971 – Olev Tinn, eesti näitleja
*1972 – Teodors Zaļkalns, läti skulptor
*1976 – Gunnar Floss, eesti koorijuht ja muusikapedagoog
*1977 – Yrjö Kokko, soome loomaarst ja kirjanik
*1984 – Elmar Rebane, eesti skulptor
*1984 – Asta Jääger, koorijuht ja laulupedagoog
*1985 – Franco Ferrara, itaalia dirigent ja helilooja
* 1985 – Shi Liang, hiina jurist ja Hiina Rahvavabariigi riigitegelane (1900–1985) 
*1988 – Hedda Hacker, eesti maalikunstnik
*1990 – Tom Fogerty, ameerika muusik
*1991 – Aili Leetva, eesti näitleja
*1992 – Albert Grauen, Eesti sõjaväelane
*1998 – Akira Kurosawa, Jaapani filmirežissöör
*1999 – Tamás Mendelényi, ungari vehkleja
*2000 – Jiří Sovák, tšehhi näitleja
*2003 – Rudolf Rimmel, eesti luuletaja ja publitsist
*2005 – Anu Vissel, eesti folklorist ja etnomusikoloog
*2007 – Luciano Pavarotti, itaalia tenor ja ooperilaulja
*2007 – Heino Kersna, eesti graafik
*2008 – Anita Page, ameerika näitleja
*2009 – Georg Miländer, eesti entomoloog
*2010 – Arvo Pesti, eesti ühiskonnategelane 
*2011 – Georgi Zavarzin, vene mikrobioloog
*2011 – Janusz Morgenstern, poola filmiprodutsent ja režissöör
*2012 – Bertil Norström, rootsi näitleja
*2012 – Rita Loel, eesti ajakirjanik ja naiskodukaitsja 
*2013 – Ann C. Crispin, ameerika ulmekirjanik
*2017 – Kate Millett, ameerika feministlik kirjanik ja aktivist
* 2017 – Lotfi Zadeh, aserbaidžaani päritolu USA matemaatik
*2018 – Claudio Scimone, itaalia dirigent 
* 2018 – Burt Reynolds, USA filminäitleja 
* 2018 – Peter Benson, briti näitleja 
*2019 – Robert Mugabe, Zimbabwe poliitik, riigi president aastatel 1987–2017
*2021 – Jean-Paul Belmondo, prantsuse näitleja
* 2021 – Nino Castelnuovo, itaalia filminäitleja
* 2021 – Michael K. Williams, Ameerika Ühendriikide näitleja
*2022 – Vambola Velli-Vällik, eesti helirežissöör
*2025 – David Baltimore, Ameerika Ühendriikide bioloog
Heiti Kadastik

**Endel-Heiti Kadastik** (15. august 1926 Vaimastvere vald, Tartumaa – 15. november 1992) oli eesti psühhiaater.

Ta õppis Vaimastvere algkoolis ja ta lõpetas aastal 1944 Hugo Treffneri Gümnaasiumi. Ta oli väga aktiivse loomuga ja oli Vaimastvere vallas tuletõrjekompanii pealik. 16. augustist 21. septembrini oli ta mobiliseeritud Saksa sõjaväkke tagavarapataljoni, kust tal õnnestus põgeneda ja edasistest repressioonidest pääseda. 

1944. aastal sügisel astus ta Tartu Riikliku Ülikooli arstiteaduskonda, mille lõpetas aastal 1951 arstina.

## Raamatud
*Millest on tingitud vaimuhaigused ja kuidas nendest hoiduda. Tartu 1958
*Vestlusi noorukitele. Tartu 1963
*Vestlusi noorukitele. Tallinn 1966 (kordustrükid 1970, 1972)
*Hüpnoos ja imepärased tervistumised. Tallinn 1967

## Isiklikku
Heiti Kadastik oli aastast 1950 abielus lastepsühhiaater Alma Kadastikuga (1925–2014); neil oli kaks poega: Tiit on arst, Mart on ajakirjanik.
Surnud 5. augustil

*Siin loetletakse [[5. august]]il surnud tuntud isikuid.*

* 1895 – Friedrich Engels, saksa filosoof
* 1911 – Juhan Aidas, eesti õpetaja ja botaanik
* 1940 – Frederick Cook, Ameerika Ühendriikide polaaruurija
* 1941 – Ella Lill, eesti näitleja
* 1944 – Jędrzej Moraczewski, Poola poliitik
* 1946 – Wilhelm Marx, Saksa poliitik
* 1955 – Carmen Miranda, portugali-brasiilia laulja ja tantsija
* 1956 – Hans Frohwein, Saksa diplomaat
* 1962 – Marilyn Monroe, USA näitleja, laulja ja modell
* 1963 – Mirjami Kuosmanen, soome näitleja
* 1968 – Oskar Üpraus, eesti jalg-, jää- ja pesapallur
* 1969 – Adolf Friedrich, Mecklenburgi hertsog
* 1969 – Enn Koit, eesti keeleteadlane
* 1970 – August Feldman, Nõukogude Liidu sõjaväelane
* 1973 – Richard Vaska, Eesti kohtunik
* 1974 – Paul Varandi, eesti näitleja ja lavastaja
* 1975 – Valdeko Tobro, eesti teatri- ja filmikriitik
* 1975 – Oskar Lutz, eesti advokaat
* 1978 – Victor Hasselblad, rootsi leiutaja ja tööstur
* 1983 – Joan Robinson, inglise majandusteadlane
* 1990 – Ivan Blatný, tšehhi luuletaja ja proosakirjanik
* 1990 – Salme Masso, eesti kodundusõpetaja, kokk, kokaraamatute autor
* 1991 – Vera Telenius, soome laulja
* 1992 – Jeff Porcaro, ameerika muusik
* 1998 – Todor Živkov, Bulgaaria kommunistlik liider
* 1999 – Anu Narusk, eesti sotsioloog 
* 2002 – Josh Ryan Evans, Ameerika Ühendriikide filminäitleja
* 2005 – Edwin Koller, Šveitsi poliitik
* 2006 – Gintaras Beresnevičius, leedu usundiloolane ja kirjanik
* 2006 – Aron Gurevitš, juudi päritolu ajaloolane 
* 2006 – Hugo Schiltz, Belgia jurist ja poliitik 
* 2006 – Daniel Schmid, šveitsi teatri- ja filmilavastaja 
* 2007 – Villem Loigom, eesti tehnikateadlane
* 2008 – Daisy-Felicitas Matve, eesti arhitekt
* 2008 – Eva Pflug, saksa näitleja
* 2008 – Reg Lindsay, Austraalia laulja
* 2008 – Lydia Oit, eesti tehnikateadlane
* 2009 – Budd Schulberg, USA stsenarist ja kirjanik
* 2011 – Remi Milk, Eesti sõjaväelendur
* 2011 – Priidu Kiive, eesti füüsik ja vaimulik 
* 2011 – Andrzej Lepper, Poola poliitik
* 2011 – Francesco Quinn, USA filminäitleja
* 2013 – Ilse-Aurelie Lepikson, eesti portselanimaalija ja tarbegraafik
* 2013 – Heino Uuetalu, eesti ehitusinsener
* 2013 – Frederik Vichmann, eesti matemaatik 
* 2014 – Angéla Németh, Ungari kergejõustiklane
* 2014 – Yoshiki Sasai, jaapani bioloog
* 2015 – Antti Leppänen, soome jäähokimängija
* 2016 – Annet Nieuwenhuijzen, hollandi näitleja
* 2017 – Mark White, USA advokaat ja poliitik
* 2017 – Dionigi Tettamanzi, Itaalia vaimulik 
* 2017 – Irõna Berežna, Ukraina poliitik 
* 2017 – Silvi Väli, eesti tõlkija 
* 2017 – Heino Pallo, eesti tootmisjuht 
* 2017 – Ernst Zündel, saksa publitsist ja kirjastaja 
* 2017 – Aleksander Käo, eesti autosportlane 
* 2017 – Ivan Denõssenko, ukraina kunstnik ja kultuuritegelane
* 2019 – Toni Morrison, Ameerika Ühendriikide kirjanik
* 2020 – Agáthonas Iakovídis, kreeka laulja
* 2022 – Issey Miyake, jaapani moelooja
* 2023 – Hélène Carrère d'Encausse, gruusia päritolu Prantsuse ajaloolane ja politoloog
* 2025 – Ion Iliescu, Rumeenia poliitik
Peep Koort

**Peep Koort** (28. mai 1920 Tartu – 2. juuni 1977 Tallinn) oli eesti pedagoogikateadlane.

Ta lõpetas 1938. aastal Tallinna Linna Poeglaste Reaalgümnaasiumi. Aastatel 1940–1942 õppis ta Tartu Riikliku Ülikooli õigusteaduskonnas, aastatel 1942–1943 samas põllumajandusteaduskonnas. Ta oli EÜS Põhjala liige.

1943. aastal õppis ta Helsingi Ülikoolis põllumajandust. Aastatel 1947–1950 õppis ta Rootsi ülikoolides: Rootsi Põllumajandusülikoolis (rootsi keeles *Sveriges lantbruksuniversitet*), Lundi Ülikoolis ja Uppsala Ülikoolis. Viimases kahes õppis ta pedagoogikat, psühholoogiat, majandus- ja ühiskonnateadusi. Ta kaitses 1953. aastal Lundi Ülikoolis filosoofiakandidaadi väitekirja, 1956. aastal Uppsala Ülikoolis filosoofialitsentsiaadi väitekirja ja sai 1958. aastal Uppsala Ülikoolis kaitstud väitekirjaga "Lantmannaskolans grundkurser" filosoofiadoktori kraadi.

Ta töötas aastatel 1955–1963 Uppsala Ülikoolis lektori ja dotsendina, aastatel 1963–1964 oli ta samas uurijadotsent. Tal oli uurimusi didaktika alalt ning koolikorralduse ja individuaalõppe kohta.

## Isiklikku
Tema isa oli kujur Jaan Koort.

## Välislingid
* http://isik.tlulib.ee/index.php?id=1735
Balti turniir 2012

**[[Balti turniir (jalgpall)|Balti turniir]] 2012** toimus 1.–3. juunil 2012 Eestis. Turniiri võitis Läti.

## Formaat
Esimest korda võttis Balti turniirist osa ka Soome. Soome osalemine Balti turniiril muutis turniiri formaati – et Läti koondis ei olnud nõus pidama üle kahe mängu, langes ära variant, kus kõik kohtuvad omavahel ühe korra.

## Mängud
### Poolfinaalid

### 3. koha mäng

### Finaal

## Viited
Surnud 6. augustil

*Siin loetletakse [[6. august]]il surnud tuntud isikuid.*

* 1637 – Ben Jonson, inglise kirjanik (sündinud 11. juuni 1573)
* 1660 – Diego Velázquez, hispaania kunstnik
* 1914 – Aleksander Eisenschmidt, esimesi Eesti põllumajandusteadlasi
* 1925 – Grigori Kotovski, Nõukogude sõjaväelane ja riigitegelane
* 1931 – Bix Beiderbecke, USA muusik
* 1934 – Matthias Johann Eisen, eesti rahvaluuleteadlane ja vaimulik
* 1935 – Karl Fatal, eesti kergejõustiklane 
* 1943 – Ella Mätik, eesti graafik
* 1944 – Lembit Juhari, Eesti ja Saksa sõjaväelane
* 1969 – Theodor Adorno, Saksa sotsioloog, filosoof ja muusikateadlane
* 1973 – Fulgencio Batista, Kuuba poliitik ja riigitegelane
* 1978 – Paulus VI, paavst
* 1979 – Arnold Sepp, eesti kirjanik
* 1980 – Aino Bach, eesti graafik
* 1982 – Eduard Raia, Eesti ning Nõukogude Liidu sõjaväelane ja Eesti NSV riigiametnik
* 1983 – Endel Bergmann, eesti skulptor 
* 1991 – Alfred Luts, Eesti sõjaväelane
* 1993 – Erich Erilt, eesti põllumajandustöötaja
* 1993 – Jüri Reemann, eesti füüsik
* 1995 – Irja Aav, eesti näitleja
* 1998 – André Weil, prantsuse matemaatik
* 2000 – Anatoli Žigulin, vene lulletaja ja kirjanik
* 2001 – Jorge Amado, Brasiilia kirjanik
* 2003 – Gunnar Meyer, eesti kunstnik ja kunstipedagoog
* 2003 – Ülle Lillak, eesti fotoajaloolane, fotograaf ja publitsist
* 2004 – Rick James, USA muusik, *funk*muusika pioneer
* 2005 – Gunnar Kilgas, eesti näitleja ja lavastaja
* 2005 – Vizma Belševica, läti kirjanik
* 2005 – Robin Cook, Suurbritannia poliitik
* 2006 – Arno Aadamsoo, eesti psühhiaater 
* 2008 – Jennifer Hilary, Suurbritannia näitleja
* 2008 – Edgar Oit, eesti tehnikateadlane
* 2009 – Manivald Noor, eesti arhitekt
* 2009 – Anthony Impreveduto, USA poliitik
* 2009 – John Hughes, USA filmirežissöör
* 2010 – Tony Judt, juudi päritolu Briti ajaloolane 
* 2010 – Kai Vaarandi, eesti kunstnik ja tõlkija
* 2010 – Aivar Leping, eesti ettevõtja 
* 2011 – Roman Opałka, poola maalikunstnik
* 2011 – Ilmari Karro, eesti müstik, astroloog ja filmikriitik
* 2011 – Vladislav Staniševski, Eesti kunstnik
* 2011 – Anto Pähn, eesti loomakasvatusteadlane
* 2012 – Marvin Hamlisch, USA helilooja ja dirigent 
* 2013 – Lidia Korsakówna, poola näitleja
* 2014 – Imre Bajor, ungari näitleja
* 2015 – Ulla Lindkvist, rootsi orienteeruja
* 2016 – Helen Delich Bentley, USA poliitik 
* 2016 – Pete Fountain, USA džässklarnetist 
* 2016 – Jack Sears, Briti autorallisõitja
* 2018 – Paul Laxalt, Ameerika Ühendriikide poliitik
* 2019 – Sushma Swaraj, India poliitik
* 2020 – Wilbert McClure, Ameerika Ühendriikide poksija
* 2021 – Ene-Mai Luur, eesti keraamik ja portselanimaalija
* 2021 – Eerik Semlek, eesti helilooja ja pedagoog
* 2025 – Ülle Toming, eesti tantsija, laulja, tantsupedagoog ja kultuuriloolane
NEO

**NEO** võib olla:
*Near Earth Object, mõiste astronoomiast

**Neo** võib olla:
***[[neo-]]** on eesliide, mis tähendab midagi uut.
***[[Neo (perekonnanimi)|Neo]]** on perekonnanimi.
**Ago Neo, eesti maadleja
***[[Neo (Matrix)|Neo]]** on tegelane Matrixi filmides
Utrechti unioon

**Utrechti unioon** (hollandi keeles *Unie van Utrecht*) oli 23. jaanuaril 1579 Madalmaades Utrechtis sõlmitud leping, mis ühendas Madalmaade põhjapoolsed provintsid, mis seni olid Habsburgide Hispaania kontrolli all.  

Utrechti uniooni peetakse Seitsme Madalmaade Provintsi Ühendatud Vabariigi aluseks, mida Hispaania impeerium ei tunnistanud kuni Kaheteistkümneaastase vaherahuni aastal 1609.

Leping sõlmiti 23. jaanuaril Hollandi, Zeelandi, Utrechti (kuid mitte kogu Utrechti) ja Groningeni provintsi (kuid mitte linna) poolt. Leping oli protestantlike provintside reaktsioon 1579. aasta Arrasi unioonile (hollandi: *Unie van Atrecht*), millega lõunapoolsed provintsid kuulutasid oma toetust katoliiklikule Hispaaniale.

1579. aasta järgnevatel kuudel allkirjastasid teised riigid samuti lepingu, nagu Gent, Friisimaa linnad, samuti Gelderni hertsogkonna kolm veerandit. Suvel 1579 ühines ka Amersfoort Utrechti provintsist, üheskoos Ieperi, Antwerpeni, Breda ja Brüsseliga. Veebruaris 1580 allkirjastasid uniooni ka Lier, Brugge ja ümbruskond. Groningeni linn liikus lepingu suunas Friisimaa asehalduri George van Lalaingi mõjutusel ja allkirjastas samuti lepingu. Hiljem allkirjastas ka Zutphen, kui Gelderni hertsogkond (millest Zutphen moodustas ühe veerandi) toetas uniooni täielikult. See juhtus aprillis 1580, kui allkirjastasid Overijssel ja Drenthe.

Järgnev on üldine ja lihtsustatud ülevaade ühinenud osadest:

* Hollandi krahvkond
* Zeelandi krahvkond
* Utrechti isandkond
* Gelderni hertsogkond
* Groningeni isandkond
* Friisimaa isandkond
* Drenthe isandkond
* Overijsseli isandkond
* Brabanti hertsogkond
* Flandria krahvkond
* Tournai ja Valenciennes'i linnad

Flandria oli peaaegu täielikult vallutatud Hispaania vägede poolt, nagu ka pool Brabanti. Ühinenud provintsid tunnistasid pärast Utrechti uniooni veel Hispaania võimu. Siiski aitas unioon kaasa suhete halvenemisele provintside ja nende isanda vahel ning aastal 1581 kuulutasid Ühinenud provintsid oma sõltumatust kuningast.

Kaheteistkümneaastane vaherahu aastast 1609 tähistas sisuliselt Hollandi iseseisvusvõitluse lõppu ja pausi ühes ajaloo pikimas konfliktis, Kaheksakümneaastases sõjas. Nagu Pieter Geyl ütleb, vaherahu tähistas "üllatavat võitu Hollandile". Nad ei loobunud maast ja ei nõustunud peatama rünnakuid Hispaania kolooniatele ja Hispaania kaubandusimpeeriumile. Vastutasuks andis Hispaania Ühinenud provintsidele *de facto* sõltumatuse, kirjeldades neid kui "vabad maad, provintsid ja riigid, kelle suhtes neil pole nõudmisi" vaherahu ajaks.
Emanuele Di Gregorio

**Emanuele Di Gregorio** (sündinud 13. detsembril 1980 Castellammare del Golfos) on Itaalia sprinter.

Ta võitis 2010. aasta Euroopa meistrivõistlustel 4×100 m teatejooksus hõbeda, 2009. aasta Euroopa sisemeistrivõistlustel pronksi ja 2011. aastal saavutas ta neljanda koha. 2009. aasta Vahemere mängudel võitis Di Gregorio 4x100 m teatejooksus kulla ja 100 meetri jooksus hõbeda.

## Isiklikud rekordid

## Viited
Ernst Larsen

**Ernst Larsen** (18. juuli 1926 – 2. detsember 2015) oli norra kergejõustiklane.

Ernst Larsen võitis 1956. aasta suveolümpiamängudel Melbourne'is 3000 meetri takistusjooksus pronksmedali. Teda edestasid Chris Brasher ja Sándor Rozsnyói.

Tema isiklik rekord 3000 meetri takistusjooksus oli **8.42,4**.
Balti turniir 2014

**[[Balti turniir (jalgpall)|Balti turniir]] 2014** toimus 29.–31. mail 2014 Lätis. Turniiri võitis Läti.

## Formaat
Teist korda järjest võttis Eesti, Läti ja Leedu kõrval Balti turniirist osa ka Soome koondis. 29. mail toimusid poolfinaalid ning 31. mail peeti 3.–4. koha mäng ja finaal.

## Mängud
### Poolfinaalid

### 3. koha mäng

### Finaal

## Viited
Santiago (täpsustus)

**"Santiago"** tähendab mitut asja.
***[[Santiago]]** on Tšiili pealinn.
***[[Santiago de Compostela]]** on linn Hispaanias.
***[[Santiago de Guayaquil]]** on linn Ecuadoris.
***[[Santiago de Cali]]** on linn Colombias.
***[[Santiago de los Caballeros]]** on linn Dominikaani Vabariigis.
***[[Santiago del Estero]]** on linn Argentinas.
***[[Santiago de Cuba]] on linn Kuubal
***Santiago saar** on saar Atlandi ookeanis, suurim Roheneemesaartest.
***Santiago saar** ehk [[San Salvadori saar (Galápagose saared)|San Salvadori saar]] on saar Vaikses ookeanis Galápagose saarestikus.
***Santiago''' on eesnimi.

## Vaata ka
*São Tiago
*San Diego
Keila-Joa mõisa kalmistu

**Keila-Joa mõisa kalmistu** on kalmistu Harjumaal Lääne-Harju vallas Meremõisa külas. Ajalooliselt kuulus kalmistu Keila kihelkonda.

## Kirjeldus
Kalmistu jääb Keila-Joa mõisa südamest linnulennult umbes 900 m kaugusele läände. Kalmistule on teadaolevalt maetud 10 surnut.

## Ajalugu
Kalmistu rajasid mõisa tollased omanikud Benckendorffid 1844. aastal, kui suri Alexander von Benckendorff. Viimane matus oli 1940. aastal.

Kalmistu on alates 3. detsembrist 1997 riiklik kultuurimälestis.

## Kalmistu kabel
Kalmistul olev kabel on ehitatud kalmistu rajamisest hiljem. See on alates 21. oktoobrist 1997 riiklik kultuurimälestis.

## Kalmistule maetuid
*1844 – Alexander von Benckendorff (1781–1844)
*1857 – tema abikaasa Jelizaveta von Benckendorff (sündinud Donets-Zahharževskaja; 1788–1857)
**1880 – nende tütar Maria Volkonskaja (sündinud von Benckendorff; 1820–1880)
***1896 – tema poeg Pjotr Volkonski (1843–1896)
****1940 – tema poeg Grigori Volkonski (1870–1940)
***1897 – Maria tütar Jelizaveta Volkonskaja (1838–1897)
*1909 – Mihhail Volkonski (1832–1909)
*1921 – Paul von Benckendorff (1853–1921)
*1939–1940? – keegi punaarmeelane?

## Viited

## Kirjandus
*Taavi Pae. "Eesti kalmistute kujunemine ja paiknemise seaduspärasused". // Magistritöö Tartu Ülikooli Geograafia Instituudis. Tartu 2002.
*Alo Särg. "Keila-Joa (*Schloß Fall*)". // Harjumaa mõisad ja mõisnikud. Argo. Tallinn 2006, lk 58.
*Ketlin Sirge. "Eesti mõisakalmistudEesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013.

## Välislingid
*
*Kultuurimälestis nr 9486 "Keila-Joa mõisa matusekabel, 19. saj."
Surnud 14. augustil

*Siin loetletakse [[14. august]]il surnud tuntud isikuid.*

*1856 – Constant Prévost, prantsuse geoloog
*1905 – Simeon Solomon, inglise kunstnik
*1941 – Maximilian Kolbe, Poola frantsiskaani munk, katoliku kiriku pühak
*1956 – Bertolt Brecht, saksa näitekirjanik ja luuletaja
*1958 – Frédéric Joliot-Curie, prantsuse füüsik
* 1958 – Pauls Stradiņš, läti kirurg, onkoloog, tervishoiuorganisaator ja õppejõud
*1962 – Adolf Graf, eesti keeleteadlane ja tõlkija
*1964 – Johnny Burnette, USA muusik
*1965 – Vello Kaaristo, eesti murdmaasuusataja
*1967 – Ellinor Rängel, eesti kirjanik
*1968 – Martin Taras, eesti laulja
*1970 – Vano Muradeli, gruusia helilooja
* 1970 – Aita Kustin, eesti arheoloog 
*1972 – Jules Romains, prantsuse luuletaja ja proosakirjanik
*1977 – Aleksandr Luria, Nõukogude psühholoog, neuropsühholoogia rajajaid
*1980 – Dorothy Stratten, modell, *Playboy Playmate*
*1992 – Asta Kass, eesti lastekirjanik ja toimetaja
*1994 – Elias Canetti, Austria-juudi kirjanik, Nobeli kirjandusauhind 1981
* 1994 – Aarne Pung, eesti loomakasvatusteadlane
* 1994 – Andrus Park, eesti filosoof ja politoloog
* 1994 – Maria Zahharova-Bruns, eesti näitleja
*1996 – Anu Presjärv, eesti näitleja
*1998 – Rein Virkus, eesti pedagoogikateadlane
*1999 – Harry Matskin, eesti spordiajakirjanik 
*2004 – Czesław Miłosz, poola luuletaja, Nobeli kirjandusauhind 1980
*2005 – Jüri Kurul, eesti spordipedagoog
*2006 – Johnny Duncan, USA kantrilaulja
*2007 – Endel Simmermann, eesti näitleja
*2007 – Tihhon Hrennikov, vene helilooja
*2009 – Gates Nichols, USA kitarrist 
*2011 – Shammi Kapoor, India filminäitleja ja režissöör
*2012 – Svetozar Gligorić, serbia maletaja 
*2012 – Sergei Kapitsa, vene füüsik ja ajakirjanik
*2012 – Eduard Võrk, eesti jalgpallitreener
*2013 – Luciano Martino, itaalia filmistsenarist
*2013 – Ülo Pihlak, eesti majandusgeograaf
*2013 – Olev Ehrlich, eesti raadioajakirjanik
*2013 – Lisa Robin Kelly, USA filminäitleja 
*2013 – Gia Allemand, USA näitleja ja modell
*2014 – Kaija Aarikka, soome disainer
*2014 – Andres Raukas, eesti keemik ja tööstusjuht
*2015 – Ferdinand Veike, eesti nukunäitleja, Eesti Riikliku Nukuteatri rajaja ja pikaaegne peanäitejuht
* 2015 – Evald Rink, eesti ajaloolane ja bibliograaf
*2018 – Teo Maiste, eesti laulja ja näitleja
* 2018 – Eduard Uspenski, vene lastekirjanik
* 2018 – Endla Mandel, eesti sõudja
*2019 – Tõnu Aav, eesti näitleja
*2020 – Ewa Demarczyk, poola laulja, helilooja ja laulutekstide autor
*2021 – Tõnu Tamm, eesti näitleja ja kunstnik
*2023 – Aksel Tamm, eesti kirjanduskriitik, tõlkija, toimetaja ja kirjastustöötaja
*2025 – Heigo Mirka, eesti muusik, muusikapedagoog ja ettevõtja
Surnud 15. augustil

*Siin loetletakse [[15. august]]il surnud tuntud isikuid.*

*1057 – Macbeth, Šoti kuningas
*1728 – Marin Marais, prantsuse helilooja ja muusik
*1901 – Julie von Hausmann, baltisaksa luuletaja
*1925 – Konrad Mägi, eesti maalikunstnik
* 1925 – Eugen von Mickwitz, baltisaksa päritolu Eesti luteri vaimulik
*1935 – Paul Signac, prantsuse kunstnik
* 1935 – Will Rogers, USA näitleja, koomik ja kauboi
*1936 – Grazia Deledda, itaalia kirjanik
*1938 – Kaarel Teng, Eesti piirivalvur
*1948 – Johannes Lippus, Eesti sõjaväelane
*1949 – Aksel Kriisa, eesti vaimulik ja orelimeister
*1962 – Lei Feng, Hiina Rahvavabastusarmee sõdur ja kommunistlik kultuuriline ikoon
*1963 – Vsevolod Ivanov, vene kirjanik
*1967 – René Magritte, Belgia maalikunstnik ja graafik
*1967 – Manuel Prado Ugarteche, Peruu president 1939–1945 ja 1956–1962
*1968 – Egon Pallon, eesti luteri vaimulik
*1972 – Reginald Uba, eesti kergejõustiklane
*1974 – Clay Shaw, Ameerika Ühendriikide ettevõtja
*1979 – Rudolf Jõks, eesti laulja ja pedagoog
*1982 – Axel Hugo Theorell, rootsi biokeemik
*1990 – Tiit Kuusik, eesti laulja
*1990 – Viktor Tsoi, vene laulja, ansambli Kino solist
*1991 – Rudolf Peets, eesti arst
*1994 – Juhan Elgas, eesti elektrotehnika, elektrimõõtmiste ja raadiotehnika spetsialist
*1996 – Vadim Mälk, eesti päritolu Venemaa näitleja
*1999 – Ilmar Laasi, eesti arhitekt
*2001 – Otto Merimaa, Eesti NSV parteitegelane
*2003 – Eduard Poolakene, eesti viiuldaja ja muusikapedagoog
*2006 – Svetozar Russakov, vene kunstnik ja animaator
*2007 – Max Roach, USA džässmuusik
*2008 – Helena Bossis, prantsuse näitleja
*2008 – Leroy Sievers, USA ajakirjanik
*2008 – Victor Toweel, Lõuna-Aafrika poksija
*2009 – Virginia Davis, USA näitleja
*2009 – Shūe Matsubayashi, jaapani filmilavastaja
*2009 – Tatsuo Yamazaki, Jaapani poliitik
*2009 – Florin Bogardo, rumeenia laulja
*2009 – Jim Dickinson, USA muusik
*2011 – Rick Rypien, Kanada jäähokimängija
*2012 – Harry Harrison, USA ulmekirjanik
*2012 – Müşfik Kenter, türgi näitleja
*2013 – Sławomir Mrożek, poola näitekirjanik
*2014 – Jan Ekier, poola pianist
*2015 – Max Greger, saksa džässmuusik, saksofonist, bigbändijuht ja dirigent 
*2016 – Ants Meister, eesti elektrotehnikateadlane
*2021 – Arvo Tarmula, eesti pressifotograaf
* 2021 – Gerd Müller, saksa jalgpallur 
*2022 – Kalle Mesila, eesti luterlik vaimulik
Pobjeda (Novoaidari rajoon)

**Pobjeda** on alev Ukrainas Luhanski oblastis Novoaidari rajoonis, umbes 30&nbsp; kilomeetri kaugusel Luhanskist põhjaloodes.

Asula kõrgus merepinnast on 162 meetrit.

Pobjeda asutati 1966. aastal.

2001. aastal elas asulas rahvaloenduse andmeil 654 inimest, asustustihedus  inimest ruutkilomeetri kohta.

; 2014. aasta Ukraina kriis
Donbassi sõja ajal asus küla lähistel valitsusvägede pataljoni Volja baas. 

2014. aasta 3. septembril sattusid asula ja valitsusvägede baas Štšastja suunast lähtunud valitsusvastaste relvajõudude rünnaku alla. 
	
Väidetavalt said alev ja baas mitmelasulise raketiheitja BM-30 Smertš tabamustest suuri kahjustusi. Andmed võimalike hukkunute ja vigastatute kohta on vasturääkivad. 

Alevivanem kinnitas päev hiljem Pobjedat külastanud OSCE vaatlejatele, et asulat tabas vähemalt 10 mürsku. Vaatlejad täheldasid sündmuskohal lõhkemata rakettide ja pommiaukude olemasolu.

## Viited
Rečyca (Bresti oblast)

**Rečyca** (transkribeerituna **Retšõtša**) on alev (töölisasula) Valgevenes Bresti oblastis Stolini rajoonis. Asula on Rečyca külanõukogu halduskeskus. Asula nimi on poola keeles *Rzeczyca*.

Rečyca asub Gorõni jõe kaldal, seda läbib raudteeliin Łuniniec-Sarni. Asulas asub tollipunkt.

Rečycas on kino ja kaks keskkooli. Asulas on toiduainete tööstus, seal töödeldakse ka puitu.

## Ajalugu

Rečycat mainitakse esimest korda XIX sajandil. Aastal 1885 rajati küla lähistele raudtee ja selle juurde Gorõni raudteejaam. Pärast Esimest maailmasõda kuulus Rečyca Poola koosseisu. 1939. aastast kuulus asula Nõukogude Liitu. Asulast sai töölisasula aastal 1960.

## Välislingid

* Rečyca Valgevene fotoentsüklopeedias
Saadjärve mõisa kalmistu

**Saadjärve mõisa kalmistu** on kalmistu Äksi kihelkonnas Tartumaal, tänapäevase haldusjaotuse järgi Salu külas Tartu vallas Tartu maakonnas. Kalmistu jääb mõisa südamest linnulennult umbes 1,5 km kagusse.

Kalmistu rajasid Saadjärve mõisa tollased omanikud Koskullid arvatavasti millalgi 19. sajandil ja sinna maetute arv pole teada. 

## Kirjandus
*Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
*Alo Särg. "Saadjärve (*Sadjerw*, varem *Brackelshof*)". - Tartumaa mõisad ja mõisnikud. Argo. Tallinn 2018. Lk 93

## Välislingid
* 
*Pärandkultuuri objekt: "Saadjärve Kabelimets" (794:KON:002)
*Saadjärve mõis ja selle kalmistu Eesti mõisaportaalis
*"Vana-Tartumaa baltisaksa mõisnike kalmistud". Tartu Postimees, 9. detsember 2008
Pobjeda

**Pobjeda** on mitme asula nimi.

;Alevid
***[[Pobjeda (Amvrossijivka rajoon)|Pobjeda]]** – Ukraina Donetski oblast Amvrossijivka rajoon 
***[[Pobjeda (Novoaidari rajoon)|Pobjeda]]** – Ukraina Luhanski oblast Novoaidari rajoon
RTL aktuell

**"RTL aktuell"** on Saksa telekanali RTL Television saksakeelne televisiooni uudistesaade.   

Saate pikkus on 20 minutit ja see on otsesaatena eetris kõikidel nädalapäevadel.  

Esimene "RTL aktuelli" saade oli eetris 5. aprillil 1988. 

## Saatejuhid

## Välislingid
* Koduleht

*Selles artiklis on kasutatud saksakeelset artiklit [[:de:RTL aktuell]] seisuga 07.09.2014.*
Davyd-Haradok

**Davyd-Haradok** (transkribeerituna **Davõd-Garadok**) on linn Valgevenes Bresti oblastis Stolini rajoonis, Davyd-Haradoki külanõukogu halduskeskus. Linn asub Gorõni jõe kaldal. Poola keeles *Dawidgródek*, leedu keeles *Davyd Haradokas*.

Linna piirides on kaks keskkooli ja laste spordikool. Davyd-Haradokis on ka kultuurimaja, kino ja kaks raamatukogu. Tööstusest on linnas leivatehas ja elektromehaanikatehas.

Davyd-Haradoki vaatamisväärsusteks on linnamägi (XIII sajand), katoliku kirik XX sajandi algusest, endine kreekakatoliku kirik (1724–1726; praegu õigeusu kirik) ja teine õigeusu kirik (1913). Linna piiridesse jääb ka vana asulakoht koos sealsete kalmetega.

## Ajalugu

Davyd-Haradokki mainitakse esimest korda aastal 1100, kuigi veel hiljuti arvati, et seda mainiti esimest korda alles aastal 1385. Arheoloogilistel andmetel linn umbes tol ajal ka asutati. XIV sajandil ehitati linna juurde puust kindlus, mis püsis kuni XVIII sajandi alguseni.

Linnake oli kuni aastani 1558 kuninglik valdus, seejärel anti see Radziwillidele. Asula hakkas kuuluma Bresti vojevoodkonda ja Pinski maakonda.

XVII sajandil oli Davyd-Haradok juba linn, kuigi pole teada, millal see linnaõigused sai. Aastal 1655 võitsid Kiievist laevadel saabunud Moskva väed asula lähistel Rzeczpospolita vägesid ja kohalikku maakaitseväge, rüüstasid asula ja põletasid selle maha. 

Aastal 1793 läks asula teisel Poola jagamisel Vene impeeriumi koosseisu ja hakkas kuuluma Minski kubermangu. Aastal 1796 kaotas asula linnaõigused. Aastast 1921 oli Davyd-Haradok Poola koosseisus. 1939. aastal liideti alev Valgevene NSV-ga. Davyd-Haradokist sai taas linn aastal 1940.


Pilt:Давыд-Гарадок. Царква Маці Божай Казанскай.1.jpg|Endine kreekakatoliku kirik
Pilt:Давыд-Гарадок, Георгіеўская царква.jpg|Davyd-Haradoki uus õigeusu kirik


## Tuntud elanikke
*Hieorhij Marčuk – valgevene kirjanik
*Leanid Drańko-Majsiuk – valgevene luuletaja

## Viited

## Välislingid

* Linna juutide ajalugu
* Linn Valgevene fotoentsüklopeedias
Christopher Chataway

**Christopher John Chataway** (31. jaanuar 1931 – 19. jaanuar 2014) oli Suurbritannia kergejõustiklane ja poliitik.

Chataway ja Chris Brasher aitasid tempot tehes kaasmaalasel Roger Bannisteril viia 6. mail 1954 miilijooksu maailmarekordi alla nelja minuti piiri. See õnnestus neil ja Roger Bannisterist sai esimene inimene, kes läbis ühe miili vähem kui nelja minutiga, täpsemalt ajaga **3.59,04**.

Aastail 1959–1966 ja 1969–1974 oli ta Suurbritannia parlamendi liige.

## Viited
Mel Patton

**Melvin Emery Patton** (16. november 1924 Los Angeles – 9. mai 2014 Fallbrook) oli USA kergejõustiklane.

Patton tuli 1948. aasta suveolümpiamängudel Londonis olümpiavõitjaks 200 meetri jooksus ja 4×100 meetri teatejooksus. 100 meetri jooksudistantsil sai ta 5. koha. 

Talle kuulusid maailmarekordid 100 jardi jooksus, aeg **9,3** ja 200 jardi jooksus, aeg **20,2**.
Narmaskala (perekond)

**Narmaskala** (*Phycodurus*) on narmaskalade monotüüpne perekond merinõellaste sugukonnast. 

Perekonda *Phycodurus* kuulub üks liik – narmaskala (*Phycodurus eques*). 

Lähim sugulasperekond on *[[Phyllopteryx]]*. Koos nad moodustavad eraldi klaadi *[[Phyllopteryginae]]*.

Narmaskala leviala hõlmab Austraalia lõuna- ja edelaosa rannikumerd.

## Ajalugu
Monotüüpset perekonda *Phycodurus* kirjeldas esimesena 1896. aastal ameerika ihtüoloog Theodore Gill, kes paigutas seni perekonna *Phyllopteryx* all kirjeldatud narmaskala *Phyllopteryx eques* (liigi esmakirjeldaja Briti zooloog Albert Günther 1865. aastal) uue perekonna alla. Selle uue perekonna eristavaid tunnuseid mainib Gill oma artiklis "The differential characters of the Syngnathid and Hippocampid fishes" (1896).

1958. aastal püstitasid Gilbert Percy Whitley ja Joyce Allan hüpoteesi, et perekonnaga Phycodurus on perekond *[[Haliichthys]]* suuremas suguluses kui perekond *Phyllopteryx*. Selle hüpoteesi kummutasid 2010. aastal fülogeneetiliste andmete põhjal merebioloogid Nerida G. Wilson ja Greg W. Rouse.

Samas töös (2010) tõestasid Wilson ja Rouse geneetiliste uurimuste alusel, et perekonnad *Phycodurus* ja *Phyllopteryx* moodustavad omaette klaadi ja et ülejäänud alamsugukonda *[[Syngnathinae]]* kuuluvast enam kui 50 perekonnast on neile kahele lähim sugulasperekond *[[Solegnathus]]*.

## Viited

## Publikatsioonid
* Alec Fraser-Brunner (1935). "The Validity of Phycodurus Gill, a Genus of Syngnathid Fishes". *[[Copeia]]*, 1935(1) 21.
Paldiski II maailmasõja matmispaik

**Paldiski II maailmasõja matmispaik** paikneb Paldiski õigeusu kalmistu põhjapoolses osas, kuid ei moodusta omaette kalmistut. Matmispaik asub Harju-Madise kihelkonnas, praeguse haldusjaotuse järgi Paldiski linnas. 

Kalmistuosale on praeguste mälestustahvlite järgi maetud 6 inimest. Teiste andmete järgi on sinna maetud 12 inimest, kuid osa neist võivad olla ümber maetud.

Paldiski II maailmasõja matmispaik tunnistati 1995. aastal kultuurimälestiseks.

## Viited

## Välislingid
* 
*Kultuurimälestis nr 19 "Paldiski linnakalmistu"
Arrasi unioon

**Arrasi unioon** (hollandi **Unie van Atrecht**, hispaania **Unión de Arrás**) oli Arrasis (*Atrecht*is) 6. jaanuaril 1579 sõlmitud kokkulepe, mille alusel Madalmaade lõunapoolsed riigid, tänapäeval Valloonias ning Nord–Pas-de-Calais (ja Pikardia) piirkonnas Prantsusmaal ja Belgias, väljendasid oma ustavust Hispaania kuningas Felipe II-le ja tunnistasid tema kindralkuberneri Juan de Austriat. Seda tuleb eristada Utrechti unioonist, mis sõlmiti hiljem samas kuus.

Tingimused olid:

* Ei tohiks olla rohkem võõrvägede garnisone;
* Riiginõukogu tuleks korraldada nii, nagu Karl V ajal;
* Kaks kolmandikku nõukogu liikmetest tuleks paigaldada kõigi liikmesriikide nõusolekuga.
* Kõik eesõigused, mis olid jõus enne Hollandi mässu, tuleks taastada.
* Katoliiklus oli ainus religioon. Iga teine religioon (s.t. kalvinism) tuleks kaotada.

Allakirjutanud piirkonnad olid:

* Hainaut' krahvkond
* Artois' krahvkond
* Lille, Douai ja Orchies (Lille'i Flandria)
* Cambrai piiskopkond

Piirkonnad, mis soosisid uniooni, kuid ei allkirjastanud seda, olid:

* Namuri krahvkond, 
* Luksemburgi krahvkond, 
* Limburgi hertsogkond.  

Parma hertsog Alessandro Farnese kasutas neid maakondi baasina separatistlike osade (Utrechti uniooni liikmete) vallutamise alustamiseks.
Stanley Donen

**Stanley Donen** (13. aprill 1924 Columbia, Lõuna-Carolina osariik – 21. veebruar 2019) oli USA filmilavastaja ja koreograaf.
Oocatochus

***Oocatochus*** on maoperekond.

## Klassifikatsioon

Perekonda *Oocatochus* klassifitseeritakse roomajate andmebaasis üksainus maoliik:
* *[[Oocatochus rufodorsatus]]* (Cantor, 1842). 

## Levila

Neid madusid võib kohata Venemaal Primorje krais ja Koreas, Taiwani saarel ning Hiina kirdeosas.

## Viited

## Välislingid
*Sissekanne NCBI Taxonomy database-s
*Sissekanne Roomajate andmebaasis

*Selles artiklis on kasutatud prantsuskeelset artiklit [[:fr:Oocatochus rufodorsatus]] seisuga 07.09.2014.*
Pavel Gubarev

**Pavel Gubarev** (sündinud 10. märtsil 1983 Sjevjerodonetskis) on Ukrainast pärit venemeelne separatist, Ida-Ukrainas välja kuulutatud tunnustamata riigi Donetski Rahvavabariik (DRV) üks liidritest. 

2014. aasta 3. märtsil kuulutas ta ennast Donetski oblasti "rahvakuberneriks". Enne seda oli ta end kuulutanud Donbassi rahvakaitseväe juhiks. 12. maist kuni augusti alguseni oli ta "DRV rahvakuberner" («народний губернатор ДНР»).

Ukraina Julgeolekuteenistus arreteeris Gubarevi 6. märtsil Donetskis, kust ta toimetati uurimistoiminguteks Kiievisse. 7. mail vahetati ta koos veel kahe kinnipeetud Venemaa-meelse aktivistiga välja eelnevalt Donbassi rahvakaitseväe poolt kinni peetud Ukraina julgeolekuohvitseride vastu.

Augustis sõitis Gubarev Donetskist Venemaale. Tema uueks ametiks on väidetavalt mobilisatsiooni juhtimine DRV "kaitseministeeriumis". 13. septembril avaldatud video "Treening Pavel Gubareviga" lubab arvata, et Gubarev asus septembri keskpaigas Moskvas. 

2014. aasta Ukraina kriisi ajal 7. septembril BBC News Online'i lehel avaldatud videos kinnitas endine DRV "rahvakuberner" Gubarev, et DRV lõppeesmärgiks on DRV vägede poolt loodavale Novorossija riigile Rumeenia piirini ulatuva territooriumi vallutamine.

Gubarev on avaldanud oma vaateid mitmetes üllitistes, näiteks 11. septembril 2014 veebiväljaandes Novorossija avaldatud artiklis «Новороссия или смерть!» ("Novorossija või surm").

## Raamatud
*Павел Губарев. "Факел Новороссии". Санкт-Петербург: Издательство Питер, 2016, 416 стр., тираж 4000, ISBN 978-5496020411 https://www.ozon.ru/context/detail/id/34098413/
 
## Viited

## Välislingid
* Ametlik leht Facebookis
* Konto Twitteris
* «Моя популярность — это их глупость» Интервью с «народным губернатором» Донецкой области Павлом Губаревым
* In Eastern Ukrainian City, a Tug of War for More Autonomy
* Народного губернатора Павла Губарева задержали в Донецке
* Суд задержал Губарева на два месяца
* Последний день «народного губернатора» Донецкой области: репортаж «Ленты.ру»
* 13. oktoober 2014. *[[Ukrajinska Pravda]]*. У Губарева заявляют, что на него покушались (*vene keeles*)
* 15. oktoober 2014. *bigmir.net*. Привет из больницы: жена Губарева обнародовала его фото из Ростова
Donatas Banionis

**Donatas Banionis** (28. aprill 1924 Kaunas – 4. september 2014 Vilnius) oli leedu teatri- ja filminäitleja.

Banionis oli Panevėžysi draamateatri näitleja ja peanäitejuht (1980–1988). Ta mängis väga paljudes Nõukogude Liidu filmides.

## Filmirolle

## Tunnustus
* 1974 – NSV Liidu rahvakunstnik 
* 1999 – Panevėžysi aukodanik
* 2004 – Balti Täht 

## Välislingid
*
Opheodrys

***Opheodrys*** on maoperekond.

## Klassifikatsioon

Perekonda *Opheodrys* klassifitseeritakse roomajate andmebaasis järgmised maoliigid:
* *[[Opheodrys aestivus]]* (Linnaeus, 1766)
* *[[Opheodrys vernalis]]* (Harlan, 1827). 

## Levila

Neid madusid võib kohata Mehhikos, Ameerika Ühendriikides ja Kanada lõunaosas.

## Viited

## Välislingid
*Sissekanne ADW-s
*Sissekanne CoL-is
*Sissekanne Fossilworks Paleobiology Database'is
*Sissekanne ITIS-es
*Sissekanne IUCN-is
*Sissekanne NCBI Taxonomy database'is
*Sissekanne Roomajate andmebaasis
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Opheodrys]] seisuga 07.09.2014.*
Väike-Pakri kalmistu

**Väike-Pakri kalmistu** on kalmistu Väike-Pakri saarel Harju-Madise kihelkonnas, praeguse haldusjaotuse järgi Paldiski linnas. 

Kalmistu on rajatud arvatavasti 18. sajandil, seal on toimunud korduvalt ülematmisi. Praegu on kalmistu maha jäetud, enamik sealseid hauatähiseid on hävitatud. 

Kalmistul asub Väike-Pakri kirik.

## Välislingid
*
Suur-Pakri kalmistu

**Suur-Pakri kalmistu** on kalmistu Suur-Pakri saarel Harju-Risti kihelkonnas, praeguse haldusjaotuse järgi Paldiski linnas. 

Kalmistu on rajatud arvatavasti 18. sajandil, seal on toimunud korduvalt ülematmisi. Praegu on kalmistu jäetud maha, sealsed tähised on enamikus hävitatud. 

Kalmistul asub Suur-Pakri kirik.

## Välislingid
* 
*Suur-Pakri kalmistu Jaan Vali kogus. Muinsuskaitseameti fotokogu
Orthriophis

***Orthriophis*** on maoperekond.

## Klassifikatsioon

Perekonda *Orthriophis* klassifitseeritakse roomajate andmebaasis järgmised maoliigid:
* *[[Orthriophis cantoris]]* (Boulenger, 1894)
* *[[Orthriophis hodgsoni]]* (Günther, 1860)
* *[[Orthriophis moellendorffi]]* (Boettger, 1886)
* *[[Orthriophis taeniurus]]* (Cope, 1861). 

## Levila

Neid madusid võib kohata Kagu-, Ida- ja Lõuna-Aasias. 

## Viited

## Välislingid
* Utiger, Helfenberger, Schätti, Schmidt, Ruf & Ziswiler,
Molecular systematics and phylogeny of Old and New World ratsnakes, Elaphe auct., and related genera (Reptilia, Squamata, Colubridae), Russian Journal of Herpetology, 2002, 9. köide, nr 2, lk 105–124, veebiversioon (vaadatud 07.09.2014)  (*inglise keeles*)
*Sissekanne ADW-s
*Sissekanne CoL-is
*Sissekanne NCBI Taxonomy database-s
*Sissekanne Roomajate andmebaasis
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Orthriophis]] seisuga 07.09.2014.*
Phyllorhynchus

***Phyllorhynchus*** on maoperekond.

## Klassifikatsioon

Perekonda *Phyllorhynchus* klassifitseeritakse roomajate andmebaasis järgmised maoliigid:
* *[[Phyllorhynchus browni]]* Stejneger, 1890
* *[[Phyllorhynchus decurtatus]]* (Cope, 1868). 

## Levila

Neid madusid võib kohata Mehhikos Sonora, Sinaloa, Baja California ja Baja California Sur osariigis ning Ameerika Ühendriikides California, Nevada ja Arizona osariigis.

## Viited

## Välislingid
*United States National Museum, Smithsonian Institution, On a new genus and species of colubrine snakes from North America, Proceedings of the United States National Museum, XIII. köide, 1890. Waschington, veebiversioon (vaadatud 07.09.2014) (*inglise keeles*)
*Sissekanne ADW-s
*Sissekanne CoL-is
*Sissekanne ITIS-es
*Sissekanne IUCN-is
*Sissekanne NCBI Taxonomy database-s
*Sissekanne Roomajate andmebaasis
*Sissekanne saidil Wikispecies

*Selles artiklis on kasutatud prantsuskeelset artiklit [[:fr:Phyllorhynchus]] seisuga 07.09.2014.*
Teravpeamadu

**Teravpeamadu**  (*Oxybelis*) on maoperekond.

## Klassifikatsioon

Teravpeamadude perekonda klassifitseeritakse roomajate andmebaasis järgmised maoliigid:
* *[[Oxybelis aeneus]]* (Wagler, 1824)
* *[[Oxybelis brevirostris]]* (Cope, 1861)
* *Oxybelis fulgidus* (Daudin, 1803)  – sätendav teravpeamadu
* *[[Oxybelis wilsoni]]* Villa & Mccranie, 1995. 

## Levila

Neid välimuselt pronksmadudega (*Ahaetulla*) sarnanevaid madusid võib kohata Põhja-Ameerika mandril Kesk-Ameerikas ja Lõuna-Ameerika mandril. 

## Viited

## Välislingid
*Sissekanne ADW-s
*Sissekanne CoL-is
*Sissekanne ITIS-es
*Sissekanne IUCN-is
*Sissekanne NCBI Taxonomy database'is
*Sissekanne Roomajate andmebaasis
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Oxybelis]] seisuga 07.09.2014.*
Stolin

**Stolin** on linn Valgevenes Bresti oblastis, Stolini rajooni halduskeskus. Linn asub Gorõni jõe ääres.

Stolinis on toiduainetetööstus (piimatööstus ja leivatehas). Haridusasutustest on linnas kaks keskkooli ja gümnaasium. Lisaks on seal laste kunstikool ja spordikool. Stolinis asub põllumajanduskolledž.

Stolinis on kultuurimaja ja kaks raamatukogu. Linnas asub koduloomuuseum.

Stolinis kasvab endise Radziwillide lossi pargis Kaukaasia nulu tukk, mis on koos ülejäänud pargiga looduskaitse all. Vaatamisväärsusteks on veel vanalinn koos juudi linnaosaga, viinaköök, aastal 1792 ehitatud sünagoog ja õigeusu kirik (1938).

Linn on Euroopa toonekurelinnade liidu liige (teised liikmed on Busk Ukrainast, Storkow Saksamaalt, Staicele Lätist, Demene vald Lätist, Komarovce Slovakkiast, Luka nad Jihlavou Tšehhist ja Ramygala Leedust). 

## Ajalugu

Stolinit mainitakse esimest korda aastal 1555. XVI sajandil sai Stolinist alev, see kuulus Bresti vojevoodkonda ja Pinski maakonda. Asula omanike seas oli Salamjaretskid, Wiśniowieckid, Pacid, Sołtanid ja Skirmuntid. Alevi juures asus ka puidust kants.

Aastal 1655 rüüstasid Stolinit kasakad, pärast põletasid nad asula maha. Sellest ajast peale seisis sealne kants tühjalt. Aastal 1791 sai Stolinist Bresti vojevoodkonna Pinskitaguse maakonna keskus.

Aastal 1793 läks asula teisel Poola jagamisel Vene impeeriumi koosseisu. Aastal 1816 avati alevis kool, kus esimene Valgevene aladel hakati õpetama agronoomiat. Stolin hakkas kuuluma Minski kubermangu.

Aastast 1921 oli Stolin Poola koosseisus, ühtlasi sai asula linnaõigused. 1939. aastal liideti linn Valgevene NSV-ga.

## Pilte


Pilt:Stolin post.jpg|Stolin


## Tuntud elanikke
*Nadzeya Ostaptšuk – Valgevene kuulitõukaja

## Viited

## Välislingid

* Stolin
* Stolini juutide kogukonna koduleht
* Łuniniec
* Linn Valgevene fotoentsüklopeedias
SMD 2835

**SMD 2835** on suure efektiivsusega pindmontaaži valgusdiood, mis on kavandatud erinevates valgustusseadmetes kasutamiseks. SMD 2835 tunnuseks on paranenud omadused teiste valgusdioodidega – suurem kontaktipindala ja parem kuumuseeemaldamine. Nad on vastupidavamad vibratsioonile, temperatuurierinevusele ning suure niiskusega keskkonnale. Sobib ka automaatse SMD montaažiks ja lainejootmiseks.

## Omadused

SMD 2835 on tehtud indium-galliumnitriidi baasil; luminofooriks kasutatakse kollase värvi tseerium; korpuse materjal on termoplast ja veeselge läbipaistev lääts on tehtud silikoonist. Komponendi suurused on 3,5 x 2,8 x 0,8 mm. SMD 2835 soovitatakse hoida temperatuuril vahemikus +5...+30 °C ning õhuniiskus ei või ületada 70%. Pärast pakendi avamist neid tuleb kasutada 24 tunni jooksul ainult üks kord. Joote parandamine või vahetamine ei ole võimalik. Pärast jootmist ei tohi neile enne täielikku mahajahtumist rakendada mehaanilist survet.  

Rangelt on keelatud: 
* puudutada komponenti teravate esemetega, 
* jätta sellele sõrmejälgi või muid plekke, 
* lasta sellele koguneda tolmu, 
* hoida seda otsese päikesevalguse käes.

## Kasutusala
SMD 2835 on võimalik kasutada järgmistes seadmetes: 
* üldotstarbelised valgustid 
* prožektorid 
* taskulambid 
* SMD 2835 on sertifitseeritud kasutamiseks sõidukites

## Vaata ka
* LED-lamp
* SMD 3528 
* SMD 3535
* SMD 5630

## Allikas
* SMD 2835 andmeleht
Ajagrupp

**Ajagrupp** (inglise k *Date-Time Group – DTG*) on standardiseeritud, lühendatud kujul kuupäeva ja kellaaja esitamise viis NATO-s. Standardiseeritud ajagruppi kasutatakse kõigis NATO armeedes peaaegu kõigis ametlikes dokumentides (näiteks operatsioonikäsud).

## Ajagrupi ülesehitus
### Ajagrupi osad
* Kuupäev – 2 numbrina, näiteks **02**
* Kellaaeg – 4 numbrina, näiteks **1530**
* Ajavöönd (UTC) – 1 tähena inglise tähestikust A–Z, näiteks **B**
* Kalendrikuu – 3-tähelise lühendina, näiteks **APR**
* Aasta – 2 numbrina, näiteks **15**

Eelnev näide koondatult kirjapildis **021530BAPR15**. Mõnikord jäetakse ajagrupi osade vahele tühik. Samuti kriipsutatakse läbi number "0", käsikirjas tähega "O" segamini ajamise vältimiseks (*Ø*).

### Lühike ajagrupp kuupäeva tähistamiseks
* Kuupäev
* Ajavöönd
* Kalendrikuu
* Aasta

Näiteks: **02BAPR15**

### Kellaajavahemiku tähistamine
* Kuupäev
* Alguskellaaeg
* Lõpukellaaeg
* Ajavöönd
* Kalendrikuu
* Aasta

Näiteks: **021500 – 1530BAPR15**

### Kalendrikuude lühendid
Jaanuar – JAN, veebruar – FEB, märts – MAR, aprill – APR, mai – MAY, juuni – JUN, juuli – JUL, august – AUG, september – SEP, oktoober – OCT, november – NOV, detsember – DEC.

Mõnikord kirjutatakse kuude lühendeid ka väiketähtedega.

Eesti ajavööndis märgitakse näiteks talveaeg tähega B ja suveaeg tähega C. 
Ajavööndi tähise võib ära jätta, kui kõigile osapooltele on see niigi üheselt arusaadav. Näiteks riigisisesed dokumendid või juhtudel, kui kasutatav ajavöönd on eelnevalt kokkulepitud. Vaikimisi kasutatakse Zulu aega (UTC).

Osades ajagruppi kasutavates dokumentides ja teadetes kasutatakse tähte J (täht, millele ei ole ajavööndi tähist määratud) kohaliku aja tähistamiseks, näiteks **021530JAPR15.**

### Ajavööndite tähised

UTC -12: Y- (Fidži)

UTC -11: X (Ameerika Samoa)

UTC -10: W (Honolulu, HI)

UTC -9: V (Juneau, AK)

UTC -8: U (PST, Los Angeles, CA)

UTC -7: T (MST, Denver, CO)

UTC -6: S (CST, Dallas, TX)

UTC -5: R (EST, New York, NY)

UTC -4: Q (Halifax, Nova Scotia)

UTC -3: P (Buenos Aires, Argentina)

UTC -2: O (Godthab, Gröönimaa)

UTC -1: N (Assooorid)

UTC +-0: Z (Zulu time, UTC)

UTC +1: A (Prantsusmaa)

UTC +2: B (Ateena)

UTC +3: C (Iraak, Bahrain, Kuveit, Saudi Arabia, Jeemen, Qatar)

UTC +4: D (Moskva, Venemaa ja Afganistan, ehkki Afganistan on tegelikult UTC +4:30)

UTC +5: E (Pakistan, Kazakhstan, Tajikistan, Uzbekistan ja Turkmenistan)

UTC +6: F (Bangladesh)

UTC +7: G (Tai)

UTC +8: H (Beijing, Hiina)

UTC +9: I (Tokyo, Austraalia)

UTC +10: K (Brisbane, Austraalia)

UTC +11: L (Sydney, Austraalia)

UTC +12: M (Wellington, Uus-Meremaa)

## Viited

## Välislingid
* Ajavööndite tähised
Pituophis

***Pituophis*** on maoperekond.

## Klassifikatsioon

Perekonda *Pituophis* klassifitseeritakse roomajate andmebaasis järgmised maoliigid:
* *[[Pituophis catenifer]]* Blainville, 1835
* *[[Pituophis deppei]]* (Duméril, 1853)
* *[[Pituophis lineaticollis]]* (Cope, 1861)
* *[[Pituophis melanoleucus]]* (Daudin, 1803)
* *[[Pituophis ruthveni]]* Stull, 1929
* *[[Pituophis vertebralis]]* (Blainville, 1835). 

## Levila

Neid madusid võib kohata Kanada lõunaosas, Ameerika Ühendriikides, Mehhikos ja Guatemalas.
 
## Viited

## Välislingid
*Sissekanne ADW-s
*Sissekanne CoL-is
*Sissekanne Fossilworks Paleobiology Database'is
*Sissekanne ITIS-es
*Sissekanne IUCN-is
*Sissekanne NCBI Taxonomy database'is
*Sissekanne roomajate andmebaasis
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Pituophis]] seisuga 07.09.2014.*
Austria riiklik Euroopa kirjanduse auhind

**Austria riiklik Euroopa kirjanduse auhind** (saksa **Österreichischer Staatspreis für Europäische Literatur**) on Austria Vabariigi väljaantav rahvusvaheline kirjandusauhind, mis asutati 1964. aastal Nikolaus Lenau auhinnana. Praegust nime kannab see 1965. aastast. 

Auhind antakse igal aastal ühele Euroopa kirjanikule, kelle looming on kättesaadav ka saksa keeles. 

Aastail 1969, 1979 ja 1985 auhinda välja ei antud. 

Auhinna suurus on 25 000 eurot.

## Auhinna saanud
* 1965 Zbigniew Herbert (Poola)
* 1966 W. H. Auden (Suurbritannia/USA)
* 1967 Vasko Popa (Serbia)
* 1968 Václav Havel (Tšehhoslovakkia)
* 1969 *auhinda ei antud välja*
* 1970 Sławomir Mrożek (Poola)
* 1971 Eugène Ionesco (Rumeenia/Prantsusmaa)
* 1972 Peter Huchel (Saksamaa)
* 1973 Harold Pinter (Suurbritannia)
* 1974 Sándor Weöres (Ungari)
* 1975 Pavel Kohout (Tšehhoslovakkia)
* 1976 Italo Calvino (Itaalia)
* 1977 Fulvio Tomizza (Itaalia)
* 1978 Simone de Beauvoir (Prantsusmaa)
* 1979 *auhinda ei antud välja*
* 1980 Sarah Kirsch (Saksamaa)
* 1981 Doris Lessing (Suurbritannia)
* 1982 Tadeusz Różewicz (Poola)
* 1983 Friedrich Dürrenmatt (Šveits)
* 1984 Christa Wolf (Saksamaa)
* 1985 *auhinda ei antud välja*
* 1986 Stanisław Lem (Poola)
* 1987 Milan Kundera (Tšehhoslovakkia)
* 1988 Andrzej Szczypiorski (Poola)
* 1989 Marguerite Duras (Prantsusmaa)
* 1990 Helmut Heißenbüttel (Saksamaa)
* 1991 Péter Nádas (Ungari)
* 1992 Salman Rushdie (India/Suurbritannia)
* 1993 Tšõngõz Ajtmatov (Kõrgõzstan)
* 1994 Inger Christensen (Taani)
* 1995 Ilse Aichinger (Austria)
* 1996 Aleksandar Tišma (Serbia)
* 1997 Jürg Laederach (Šveits)
* 1998 Antonio Tabucchi (Itaalia)
* 1999 Dubravka Ugrešić (Horvaatia)
* 2000 António Lobo Antunes (Portugal)
* 2001 Umberto Eco (Itaalia)
* 2002 Christoph Hein (Saksamaa)
* 2003 Cees Nooteboom (Holland)
* 2004 Julian Barnes (Suurbritannia)
* 2005 Claudio Magris (Itaalia)
* 2006 Jorge Semprún (Hispaania)
* 2007 A. L. Kennedy (Suurbritannia)
* 2008 Ágota Kristóf (Šveits)
* 2009 Per Olov Enquist (Rootsi)
* 2010 Paul Nizon (Šveits)
* 2011 Javier Marías (Hispaania)
* 2012 Patrick Modiano (Prantsusmaa)
* 2013 John Banville (Iirimaa)
* 2014 Ljudmila Ulitskaja (Venemaa)
* 2015 Mircea Cărtărescu (Rumeenia)
* 2016 Andrzej Stasiuk (Poola)
* 2017 Karl Ove Knausgård (Norra)
* 2018 Zadie Smith (Suurbritannia)
* 2019 Michel Houellebecq (Prantsusmaa)
* 2020 Drago Jančar (Sloveenia)
* 2021 László Krasznahorkai (Ungari)
* 2022 Ali Smith (Šotimaa)
* 2023 Marie NDiaye (Prantsusmaa)
* 2024 Joanna Bator (Poola)
* 2025 Serhi Žadan (Ukraina)

## Välislingid
* Österreichischer Staatspreis für Europäische Literatur